**Vaikų maitinimui draudžiamos naudoti maisto produktų grupės**

1. Bulvių, kukurūzų ar kitokie traškučiai, kiti riebaluose virti skrudinti ar spraginti gaminiai;
2. Saldainiai, šokoladas ir šokolado gaminiai;
3. Valgomieji ledai;
4. Pieno produktai ir konditerijos gaminiai su glajumi, glaistu, šokoladu ar kremu;
5. Pieno produktai su alyvpalmiu aliejumi;
6. Kramtomoji guma;
7. Gazuoti gėrimai, energetiniai gėrimai;
8. Maisto produktai, papildyti B grupės vitaminais;
9. Nealkoholinis alus, sidras ir vynas;
10. Gėrimai ir maisto produktai, pagaminti iš (arba kurių sudėtyje yra) kakamedžio pupelių kavos ar jų ekstrakto, cikorijos, gilių, ar grūdų gėrimai (kavos pakaitalai);
11. Kisieliai, arbata, kurioje yra pluoštinių kanapių dalių (išskyrus sėklas);
12. Sultinių, padažų koncentratai, padažai su spirgučiais;
13. Šaltai, karštai, mažai rūkyti mėsos gaminiai ir mėsos gaminiai, kurių gamyboje buvo naudojamos rūkymo kvapiosios medžiagos;
14. Rūkyta žuvis, konservuoti mėsos ir žuvies gaminiai, strimelės, nepramoninės gamybos konservuoti gaminiai, mechaniškai atskirta mėsa, žuvis ir maisto produktai, į kurių sudėtį įeina mechaniškai atskirta mėsa, žuvis ir maisto produktai, į kurių sudėtį įeina mechaniškai atskirta mėsa ar žuvis;
15. Subproduktai ir jų gaminiai (išskyrus liežuvius ir kepenis);
16. Džiūvėsėliuose volioti ar džiūvėsiais pabarstyti kepti mėsos, paukštienos ir žuvies gaminiai;
17. Maisto papildai, maisto produktai, pagaminti iš genetiškai modifikuotų organizmų (toliau-GMO), arba maisto produktai, į kurių sudėtį įeina iš dalies hidrinti augaliniai riebalai, maisto produktai ir patiekalai, neatitinkantys Tvarkos aprašo 3-5 prieduose nustatytų reikalavimų;
18. Jei gydytojo raštiškuose nurodymuose formoje Nr. E027-1 „Mokinio sveikatos pažymėjimas“, patvirtintoje Lietuvos Respublikos sveikatos apsaugos ministro 2004 m. gruodžio 24 d. įsakymu Nr. v-951 „Dėl Elektroninės statistinės apskaitos formos Nr. E027-1 „Mokinio sveikatos pažymėjimas“ patvirtinimo (toliau-Forma Nr.E027-1) rekomenduojami vartoti šiame punkte išvardyti maisto produktai, draudimas netaikomas tik vaiko, kuriam pateikti gydytojo raštiški nurodymai (Forma Nr. E027-1), maitinimui.